钦定古今图书集成/明伦汇编/官常典/第543卷 > 《进刘裕侍中车骑将军诏》傅亮
## 钦定古今图书集成/明伦汇编/官常典/第543卷 > 《进刘裕侍中车骑将军诏》傅亮

安帝义熙元年正月，江陵平，天子反正。二月，诏加镇军将军刘裕为侍中、车骑将军，都督中外诸军事，固让不受。《二傅亮传》云：“高祖登庸之始，文笔皆是记室参军滕演；北征广固，悉委长史王诞。” 自此后至于受命，表策文诰，皆亮辞也。

古称“大者天地，其次君臣。”所以列贯三辰，神人代序，
谅理本于造昧，而运周于万叶。故盈否时袭，四灵通
其变；王道或昧，贞贤拯其危。天命所以永固，人心所
以攸穆。虽夏周中倾，赖靡申之绩；恭伦载窃，实二代
是维。或乘资籍号，或业隆异世，犹《诗》《书》以之休咏，记
策用为美谈。未有因心抚民，而诚发理应，援神器于
“已沦，若在今之盛者也。”朕以寡昧，遭家不造，越自遘
闵，属当屯极。逆臣桓元，乘衅纵慝，穷凶恣虐，滔天猾
夏。遂诬罔人神，肆其篡乱。祖宗之基既湮，七庙之飨
胥殄，若堕渊谷，未足斯譬。皇度有晋，天纵英哲。使持
节都督扬徐兖豫青冀幽并江九州诸军事、镇军将
军、徐青二州刺史。忠诚天亮，神武命“世，用能贞明协
契，义夫响臻，故顺声一唱，二溟卷波，英风振路，宸居
清翳。暨冠军将军毅、辅国将军无忌、振武将军道规，
舟旗遄迈，而元凶传首，回戈叠挥，则荆汉雾廓。俾宣
元之祚，永固于嵩岱；倾基重造，再集于朕躬。宗庙歆
七百之祐，皇基融载新之命。功惟德永，言铭怀，固已
道冠开辟，独绝终古”，《书契》以来，未之前闻矣。“虽则功
高靡尚，理至难文，而崇庸命德，哲王攸先者，将以弘
道制治，深关盛衰。故伊、望膺殊命之锡，桓文飨备物
之礼。况宏征不世，领邈百代者，宜极名器之隆，以光
大国之盛。而领军谦虚自衷，诚旨屡显，朕重逆仲父，
乃所以愈彰德美也。镇军可进位侍中、车骑将军、都
督中外诸军事、使持节、徐青二州刺史如故。”“显祚大
邦，启兹疆宇。”

勋秉策，在勤必记，德之休明，没而弥著。”故尚书左仆
射、前军将军臣刘穆之，爰自布衣，协佐义始，内竭谋
猷，外勤庶政，密勿军国，心力俱尽。及登庸朝右，尹司
京畿，敷赞百揆，翼新大猷。顷戎车远役，居中作捍，抚
宁之勋，实洽朝野，识量局致，栋干之器也。方宣赞盛
化，缉隆圣世，志绩未究，远迩悼心，皇恩褒述，班同三
事，荣哀既备，宠灵已泰。臣伏思寻自义熙草创，艰患
未弭，外虞既殷，内难亦荐，时屯世故，靡有宁岁。臣以
寡劣，负荷国重，实赖穆之匡翼之勋，岂惟谠言嘉谋，
溢于民听。若乃忠规密谟，潜虑帷幕，造膝诡辞，莫见
其际，事隔于皇朝，功隐于视听者，不“可胜纪。所以陈
力一纪，遂克有成，出征入辅，幸不辱命。微夫人之左
右，未有宁济其事者。履谦居寡，守之弥固，每议及封
爵，辄深自抑绝，所以勋高当年，而茅土弗及。抚事永
念，胡宁可昧。谓宜加赠正司，追甄土宇，俾忠贞之烈，
不泯于身后；大赉所及，永秩于善人。”臣契阔屯夷，旋
观终始，金兰之分，义深情感。是以“献其乃怀，布之朝
听。”所启上合请付外详议。